Jim McInally

**James Edward «Jim» McInally** (født 19. februar 1964 i Glasgow) er en skotsk tidligere fotballspiller og nåværende trener for Peterhead, som spilte på midtbanen i sin aktive karriere. Han er mest kjent for sin periode hos Dundee United FC, men var også en del av Skottlands tropp under EM i fotball 1992.

## Klubbkarriere
McInally begynte sin fotballkarriere som back hos Celtic FC i 1982, hvor han blant annet fikk aldersbestemte landskamper for Skottland. I 1984 ble han lånt ut til Dundee FC, hvor han fikk elleve seriekamper, før han samme år meldte overgang til Nottingham Forest FC. Etter ett og et halvt år samt 36 seriekamper og kåring til Nottingham Forest beste spiller i 1985 ble han solgt videre til Coventry City FC for 80 000 pund, hvor han kun fikk fem seriekamper før han igjen ble solgt til Dundee United FC sammen med landsmannen David Bowman.

Han etablerte seg raskt ved Tannadice Park og spilte seg opp til å bli en effektiv defensiv midtbanespiller og en markant del av et Dundee-lag som blant annet spilte seg frem til finalen i UEFA-cupen 1986/87. Dette gjorde at han fikk anerkjennelse internasjonalt, og ble tildelt sine første av totalt ti landskamper året etter. I årene som fulgte var han en sentral del av laget som kjempet om titler i Skottlands øverste fotballhegemoni, og i 1993/1994-sesongen var han med på å vinne Scottish Cup med Dundee United.

Etter at Dundee United rykket ned til Scottish Football League First Division i 1995 valgte McInally å gå til den da nyopprykkede klubben Raith Rovers FC som spillende trener. Kun få uker ut i sesongen valgte han å vende tilbake til Tannadice Park og Dundee United, hvor han fikk 16 seriekamper, før han deretter dro tilbake til naboklubben Dundee som spillende trener.

## Landslagskarriere
McInally fikk sin landslagsdebut for  i en EM-kvalifiseringskamp mot  den 1. april 1987 (1–4). Han ble tatt ut i troppen til EM i fotball 1992 i Sverige av landslagstrener Andy Roxburgh, hvor Skottland og McInally møtte  (0–1),  (0–2) og  (3–0) i gruppespillet, men hvor McInally kun spilte i den siste kampen. Fra 1987 og frem til 1993 fikk han ti landskamper for Skottland.

## Trenerkarriere
McInally ble ansatt som spillende trener (manager) for Sligo Rovers FC på høsten 1999, men forlot klubben frivillig etter en lang rekke med moderate resultater. I tiden etter gikk han i trenerapparatet til Celtic FC, hvor han arbeidet som trener for flere av klubbens ungdomslag. I 2004 gikk han tilbake i managerrollen da han ble ansatt som ny sjef for Greenock Morton FC i Scottish Football League Second Division. I 2005/2006-sesongen ledet han Greenock Morton til en respektabel andreplass i serien, men røk ut av playoffspillet mot Peterhead FC og ble nektet opprykk.

2006/2007-sesongen endte derimot med opprykk etter at Grennock Morton klarte å komme seg forbi Stirling Albion FC på tabellen, men den påfølgende sesongen i First Division ble krevende og i februar 2008 valgte han å gå av som manager etter at laget befant seg på en niendeplass (av totalt ti). I mars 2008 ble McInally utnevnt til ny manager hos East Stirlingshire FC i Scottish Football League Third Division. Her forble han frem til mai 2011, da han valgte å gå av som følge av bunnplassering i 2010/2011-sesongen. I oktober 2011 ble McInally utnevnt til ny manager hos Peterhead FC.

## Meritter
;Dundee United
* **[[Scottish Cup]] (1):** 1993/1994

;Dundee
* **[[Scottish Football League First Division]] (1):** 1997/1998

;Greenock Morton
* **[[Scottish Football League Second Division]] (1):** 2006/2007

## Referanser


## Eksterne lenker
* 
*  Footballdatabase.eu – Player, Jim McInally
*  National-football-teams.com – McInally, Jim – Spillerprofil